recursal/SuperWikiNEXT-32B huggingface dataset:
**Kálmán Adda,** laŭ hungarlingve kutima nomordo **Adda Kálmán** estis hungara geologo, altlerneja instruisto.

Kálmán Adda  naskiĝis la 30-an de julio 1862 en Hungara reĝlando en Borcsány (nuntempa Borčany en Slovakio), li mortis la 26-an de junio 1901 en Pozsony (nuntempa Bratislavo en Slovakio).

Biografio
---------

Kálmán Adda akiris diplomon en Akademio de Selmec en 1886. Post siaj studoj li laboris en oficejoj de diversaj minurboj, fine en Budapeŝto. En 1892 li instruis en la menciita akademio, en la sekva jaro li estis geologo de la reĝa geologia instituto. En 1900 li jam havis signifan postenon. Li malsaniĝis, vojaĝis resaniĝi al Pozsony, kie li mortis.

Elektitaj kontribuoj
--------------------

* *Geologiai tanulmányok Krassó-Szörény megyében, Kornya, Mehadika és Pervova környékén* (1895)
* *Zemplén vármegye északi részének földtani és petróleum előfordulási viszonyai* (1898)
* *Petroleum-kutatások érdekében Zemplén- és Sáros vármegyében végzett földtani fölvételekről* (1900)

Memorigiloj
-----------

* memortabulo en Budapeŝto  Arkivigite je 2016-10-11 per la retarkivo Wayback Machine

Fontoj
------

* hungarlingva biografio kun foto (la koncerna teksto estas legebla en la 17-a paĝo)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Usagre** estas municipo de Hispanio, en la provinco de Badajoz, regiono de Ekstremaduro. 

La loĝantoj nomiĝas *usagreños*. La censita populacio en 2008 estis de 1.968 loĝantoj.

Situo
-----

Usagre estas situa en la suda parto de Ekstremaduro en la komarko aŭ distrikto Campiña Sur, je altitudo de 566 m; je 100 km de Badajoz, provinca ĉefurbo. La surfaco de ties teritorio estas de 240 km². 

Pli precize ĝi situas inter la Tierra de Barros kaj la Campiña Sur, ĉe monteteta ebenaĵo, okupante la okcidentan deklivon de la monteto de la Pina, centre de triangulo limita de Zafra, okcidente, Hornachos, norde, kaj Llerena, sudoriente.

Ekonomio
--------

Agrikulturo kaj brutobredado.

Historio
--------

Baze sur la latinaj verkistoj Kluzio kaj Estrabono, Usagre jam ekzistis en la romia regiono Beturia Túrdula laŭ la nomo de Ursaria. En la teritorio troviĝas arkeologiaj kuŝejoj de la Ĥalkolitiko kaj oni supozas, ke la teritorio de Tartesos ampleksis ĝis Usagre. Je la romia epoko oni setligis vilaon laŭ nomo *Urbs Sacra* (Sankta urbo), dum lae epoko kiam estis tie ŝoseo de *Hispalis* (Sevilo) al *Emerita Augusta* (Mérida) kaj de tiu epoko troviĝis moneroj, abunda potaro kaj romia ponto ankoraŭ uzata. Tamen oni supozas ke ankaŭ la visigota epoko estis grava tie ĉar estas restaĵoj de visigota preĝejo kaj kelkaj tombejoj kun ĉirkaŭ 400 tomboj totale. Kiam la ordenanoj de la Ordeno de Santiago konkeris Usagre restis islama loĝantaro. La Superulo de tiu Ordeno nome Pelay Correa donis al Usagre ĝisn faman propran jurdokumenton aŭ leĝon nome "Fuero de Usagre" kiu ankoraŭ pro ties gravo estas studata en Jurfako.

Dum la 16a jarcento ĉirkaŭ 50 usagranoj elmigris al Ameriko. Multaj ne aperas kun siaj familinomoj en la oficialaj listoj aŭ nomiĝis simple *de Usagre*, tre verŝajne ambaŭkaze (sed ĉefe en la unua) ĉar ili estis novkristanoj. Kelkaj loĝigis teritoriojn de la nuna Venezuelo; aliaj akompanis kapitanojn kiel Hernán Cortés aŭ Pedro de Alvarado. En tiu jarcento ekzistis en Usagre 10 ermitejoj.

En la 17a jarcento funkciis miejoj de hidrargo kaj tre verŝajne oni poluciis la rojojn kaj tio damaĝis la loĝantaron. Komence de la 19a jarcento okazis ĉe la vilaĝo batalo dum la Hispana Milito de Sendependiĝo precize la 25an de majo de 1811 inter 2.300 soldatoj de la alianca armeo de hispanoj, britoj kaj portugaloj, sub estro de la brita generalo Sir William Lumley, kontraŭ 3.500 francoj de la armeo de la marŝalo Soult, kiu estis venkita post embusko.

Komence de la 20a jarcento okazis epidemioj unue kaj poste sociaj kaj laboraj konfliktoj (strikoj, polica perforto ktp). Dum la Hispana Enlanda Milito la maldekstruloj ne mortigis dekstrulojn, sed post la konkero de la vilaĝo fare de la trupoj de Francisco Franco oni mortpafis almenaŭ 50 supozitajn maldekstrulojn. Dum la dua duono de la jarcento la populacio malpliiĝis je malpli de 50 %, tio estas de 5,000 al malpli da 2,000.
|  |  |
| --- | --- |
|  Polurinda artikolo | Ĉi tiu artikolo bezonas **poluradon**, ĉar ĝi montras stilajn kaj/aŭ gramatikajn kaj/aŭ strukturajn problemojn, kiuj ne konformas al stilogvido.

---

La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon. |

**Amir HADZIAHMETOVIĆ** – **AmoDeL'Iro – Amiro** estas inĝeniero, muzikisto, mastro de informatiko-specialisto pri datumsekureco kaj esperantisto naskiĝinta en Bosnio kaj Hercegovino, kiu ek de 1993 loĝas en Kopenhago, Danio. 

De sia infanaĝo li montris talenton pri muziko kaj diversgrade kapablis ludi diversajn instrumentojn: akordionon, violonon, trumojn, bason kaj gitaton. En Bosnio li estis membro de multaj bandoj: Neboder(1979), Stelex band(1982), Scabia(1985), Torpeda(1987), Uhuhu(1989). Paralele kun sia muzikkariero li studis kaj en 1989. iĝis inĝenieron pri Elektrotehniko-forta kurento, ĉe Universitato de Sarajevo. Pro la milito li fuĝis de en Bosnio en 1991. kaj post mallonga restado en diversaj landoj li alvenis en Danio kie li restis pli longan tempon. En Danio li muzikumis, laboris, studis kaj en 2006 skribis sian mastiĝ-tezon pri cifreca identeco. Oni povas rigardi kaj enŝuti la verkon skribitan en la angla ĉi tie: 

En Danio Amir daŭrigis sian muzikkarieron, ludante en la bandoj Aferim (1993) kaj Udsalg (1994), kie kantis kaj ludis gitaron. En la bando El Kabong (1996), Amir estis ĉefkomponisto kaj ludis bason dum ca. du jaroj. En Karavane Blå(2000), li ankaŭ ludis bason.

Amir estis unu el la fondintoj de la muzika grupo *Esperanto Desperado* en Kopenhago en 1996, kie li estis kantisto kaj gitaristo. En aŭtuno 2005 Esperanto Desperado malfondiĝis, sed Amir volis daurigi muzikumi esperante kaj havis novajn kantojn kiujn li ŝatis registri. Tial en la komenco de 2006, kune du bonaj amikoj muzikistoj, li fondis novan bandon kiu estas nomita Espo-Despo (ofte skribita kiel unu vorto 'EspoDespo'). 

Amir verkis multajn kanzonojn kaj kantotekstojn en esperanto, angla kaj bosna lingvo. Kun siaj bandoj li eldonis 4 KDojn, unu LP, kaj lia muziko krome troveblas sur pluraj kompil-KDoj. Krom EspoDespo, li nuntempe ankaŭ ludas en la bando GipJoy(2003), kiu akustike ludas precipe konatajn Ciganajn kaj Balkanajn kantojn.

Vidu ankaŭ
----------

* Arkivigite je 2005-03-24 per la retarkivo Wayback Machine
* Esperanto Desperado
* EspoDespo


|  |  |
| --- | --- |
| Bibliotekoj | * PeEnEo: 126986
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Edit Fábry** [fAbri], laŭ hungarlingve kutima nomordo **Fábry Edit** estis hungara operkantisto (soprano), mezlerneja kaj altlerneja instruisto.

Edit Fábry naskiĝis la 1-an de junio 1919 en Budapeŝto, ŝi mortis la 20-an de oktobro 1990 en Budapeŝto.

Biografio
---------

Edit Fábry devenis el juda familio. Ŝi lernis pianadon en muziklernejo en sia naskiĝurbo, samtempe ŝi lernis operkantadon private. Ŝi prezentiĝis antaŭ juda publiko inter 1939-1944 pro la kontraŭjudaj leĝoj. En 1947 kaj 1948 ŝi ricevis stipendion en Budapeŝta Ŝtata Operejo. Ŝi finis la lernadon kun instruoj de en:Tiana Lemnitz kaj en:Frida Leider en studio de Ŝtata Operejo Unter den Linden, samtempe ŝi kantadis en la operejo. Inter 1955-1957 plej ofte ŝi recitalis, poste ŝi kantadis en operejo de Dresdeno, fine inter 1960-1962 en Operetoteatro (Budapeŝto). Ŝi kantis operojn, operetojn, eĉ popolkantojn. Ŝi instruis en muziklernejo ekde 1964, en Muzikarta Altlernejo Ferenc Liszt inter 1974-1990.

Ŝia elektita repertuaro
-----------------------

* Giacomo Puccini: La bohème - Mimi
* Giuseppe Verdi:
	+ *Un balo in Maschera* - Oscar
	+ La Traviata - Violetta
* Ruggero Leoncavallo: *Pagliacci* - Nedda

Elektitaj disĉiploj
-------------------

* Katalin Gémes
* Győző Leblanc
* Magda Nádor

Fontoj
------

* hungarlingva biografio kun foto[*rompita ligilo*]
* hungarlingva biografio kun foto
* hungarlingva biografio

Referencoj
----------


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 634311
 |
**Horst Gruner** - naskiĝis la 29-an de julio 1959, do nun 63-jara - estas germana esperantisto kaj diplomato. Pasiginte sian infanecon en la loĝloko Schöneck proksime de Hanau, li studis geografion en Frankfurto ĉe Majno, en Trenton (Usono), kaj en Parizo. Poste li eniris la diplomatan servon de la germania ministerio pri eksteraj rilatoj. Dum tiu tempo - fine de la studo kaj komence de la diplomata eduko - li de 1988 ĝis 1994 aktivis kiel kunlaboranto en la Germana Esperanto-Centro en Bonno, estis kunverkinto de instruilaro kaj pluraj nacilingvaj versioj de *Gerda malaperis* kaj de vortaro svahila-Esperanto. Dum la 1990-aj jaroj li deĵoris en la germanaj ambasadejoj de Pnompeno, Kamboĝo, kaj Daresalamo, Tanzanio, poste dum pluraj jaroj laboris en la ministerio en Berlino, dum la 2000-aj jaroj laboris en la germanaj ambasadejoj en Alĝerio kaj Jaundo, Kameruno. 2011-2013 li laboris en la germana ambasadejo en Kinŝaso, DR Kongo. Ekde oktobro 2018 li deĵoras kiel ambasadoro en Fritaŭno, Sieraleono.

La 30-an de aprilo 2014, ĵus atinginte aĝon de ekzakte 20 000 tagoj, li rete publikigis kalkulon, laŭ kiu li dum 4 462 tagoj, do dum pli ol 12 jaroj, vivis en 17 afrikaj landoj, precipe en Kameruno (1 262 tagoj), Tanzanio (1 108 tagoj), Alĝerio (881 tagoj), Kongo Kinŝasa (do DR Kongo, 598 tagoj) kaj Ekvatora Gvineo (279 tagoj). Kompare pli modestas la vivtempo en Francio (360 tagoj), Usono (342 tagoj) kaj Kamboĝo (268 tagoj).

Referencoj
----------

1. ↑  kalkulo en kiuj landoj li vivis dum kiom da tempo en la unuaj 20 000 vivtagoj, la 30-an de aprilo 2014 en la retejo *facebook* (germane)

Eksteraj ligiloj
----------------

* artikolo "Diplomats and Esperanto" en la retejo *ipernity* fare de Henri Masson (angle kaj jen ankaŭ esperante)
* kvar fotoj pri germanlingva prelego de li pri "la DR Kongo kiel estonta merkatejo por germanaj entreprenistoj" la 30-an de aprilo 2014 en Berlino
* plia artikolo kaj foto, ankoraŭ el la tempo en la germana ambasadejo en Jaundo, Kameruno, la 2-an de septembro 2010 Arkivigite je 2016-03-04 per la retarkivo Wayback Machine (germane)
**Edit Kéri** aŭ *Edit Kéry*, laŭ hungarlingve kutima nomordo **Kéri Edit** estas hungara aktoro, politika aktivisto. Ŝiaj edzoj estis Lajos Mezey (aktoro) (1951-1953), György Kardos G. (1954-1956), Géza Sándor (1959-1962), György Gozmány (1963-1973), András Beszédes (1973-1985).

Edit Kéri naskiĝis la 13-an de decembro 1926 en Budapeŝto.

Biografio
---------

Edit Kéri maturiĝis en kalvinana gimnazio en sia naskiĝurbo, dum la lernejaj jaroj ŝi estis sportisto kaj ankaŭ lernis pianludon. Ŝi akiris aktoran diplomon en Altlernejo pri Teatro kaj Filmo en 1950. Ŝiaj plej gravaj instruistoj estis Zsuzsa Simon, Árpád Lehotay, Ferenc Ladányi, Endre Gellért, Géza Abonyi, Sándor Sík kaj Gábor Devecseri. Ŝi ankaŭ studis en la Muzikakademio, sed baldaŭ ŝi interrompis la studadon. Ŝi komencis sian aktoran karieron en Teatro Belvárosi jam en 1948. Post la diplomo ŝi aliĝis al la ĵus fondita Teatro Honvéd, sed en 1951 ŝi akceptis inviton al Teatro Kisfaludy. Ŝi estis fidelulo de Hungara revolucio de 1956, tial ŝi estis en prizono 10 monatojn. Poste ŝi evidente ne ricevis rolojn, tamen kelkfoje kiel anstataŭanto, post jaroj nur negravajn rolojn. Pro la politika mildiĝo ŝi ricevis rolojn en Teatro de Kecskemét ekde 1969, sed en la sekva jaro ŝi protestis kaj ŝi denove estis senlaborulo. En la teatra jaro 1973 ŝi estis membro de Nacia Teatro (Budapeŝto), poste ŝi okupiĝis plej ofte pri verkado. En 1989 ŝi partoprenis en ekspedicio al Barguzin por trovi restaĵojn de Sándor Petőfi. Depost fino de la socialismo ŝi estis politike aktiva. Ŝi ricevis premiojn en 1955 kaj 1994. Ŝi naskis filon en 1952.

Ŝiaj teatraj roloj (elekto)
---------------------------

* William Shakespeare: La Dresado de la Megero - titolrolo (Kata)
* Jacques Offenbach: Orfeo - Euridika
* Ferenc Lehár: *Luxemburg grófja* - Juliette
* Károly Kisfaludy: *A hűség próbája* - Márta
* Mihály Csokonai Vitéz: *Cultura*
* George Bernard Shaw: *Pygmalion* - Liza
* Ferenc Herczeg: *Bizánc* - Herma
* József Katona: *Bánk bán* - Melinda
* Erzsébet Galgóczi: *A főügyész felesége* - S-ino Komoródi

Ŝiaj filmaj roloj (elekto)
--------------------------

* *Fűre lépni szabad* (1960)
* *Egy óra múlva itt vagyok* (televizia serio, 1971) - flegistino
* *Valaki figyel* (1985) - S-ino Tréfás
* *A vád* (1996) - ŝi mem

Ŝiaj libroj (elekto)
--------------------

* teatraĵo pri vivo de Marie Curie (premiita verko en Pollando, 1969)
* *Ki volt Görgei? Egy kémtörténet felfedezése. Kutatás – meglepetésekkel 1-2.* (1996)
* *Petőfi Szibériában?!* (1990)
* *Mikor tanult meg Széchenyi magyarul?* (2000)
* *Kik lőttek a Kossuth téren '56-ban?* (2011)

Fontoj
------

* hungarlingva biografio
* hungarlingva biografio

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 737339
 |



* Portalo pri Biografio
* Portalo pri Filmo
**Edit Majzik,** laŭ hungarlingve kutima nomordo **Majzik Edit** estas hungara aktoro.

Edit Majzik  naskiĝis la 8-an de aprilo 1967 en Budapeŝto.

Biografio
---------

Edit Majzik frekventis mezlernejon en sia naskiĝurbo, ekde 1984 ŝi lernis en studio de Nacia Teatro (Budapeŝto). Ŝi akiris diplomon en Teatra kaj Filma Altlernejo en 1990, ŝi lernis plej multe de Gábor Zsámbéki kaj Gábor Székely (reĝisoro). Post la diplomo ŝi aliĝis al trupo de Teatro de Nyíregyháza. Inter 1992 kaj 2006 ŝi apartenis al Teatro Csokonai (Debrecen), poste al malgranda teatro en Budapeŝto. Ŝi estis elektita distrikta deputito en 2010 en Zugló. En 2015 ŝi revenis al la Teatro Csokonai. Ŝi ricevis 4 premiojn inter 1993-1997.

Elektitaj teatraj roloj
-----------------------

* William Shakespeare:
	+ Reĝo Lear - Goneril
	+ Rikardo la 2-a - edzino de duko York; kortegano
	+ *Epifanio: aŭ kiel vi volas* - Viola
	+ Tito Androniko - Alarich
	+ Kiel plaĉas al vi - Rosalinda
* Imre Madách: La tragedio de l' homo - Éva (ina ĉefrolo)
* Henrik Ibsen: *Hedda Gabler* - S-ino Elvsted

Elektitaj kinaj filmaj roloj
----------------------------

* *Budapest anno* (televizia filmo)
* *Cathrine magánélete* (2009)
* *Tűzvonalban* (televizia serio)

Fontoj
------

* 
* hungarlingva biografio kun foto

* Kategorio Edit Majzik en la Vikimedia Komunejo (Multrimedaj datumoj)
La nocio **anoreksio** signifas senapetitecon, tio estas malintereso je nutrado. Okaze de psiĥa senapetiteco oni parolas pri „Anorexia nervosa" aŭ malsana magreco.

Senapetitecon povas kaŭzi ankaŭ medikamentoj aŭ drogoj (ekz. MDMA).

Malsana Magreco
---------------

### Difino

La **malsana magreco** estas psiĥa malsano, priskribebla kiel intence memkaŭzita pezoperdo. Tiu malsano okazas plej ofte ĉe puberulinoj, junulinoj inter 12 kaj 30, kelkfoje eĉ viroj.

Anoreksio komenciĝas plej ofte per deziro pri svelteco, tiel ke oni aplikas dieton por atingi tion. Se la deziro pri svelteco iĝas enorme granda, la dieto iĝas senkontrola. La tuta vivo de la koncernatoj direktiĝas je problemoj de la nutrado. Ili kalkulas ĉiun kalorion kaj sentas sin malbone, se ili iufoje pli manĝas. Ĉe la pacientoj inter 12 kaj 20 jaroj la saniĝaj ŝancoj estas grandaj, sed ili malpliiĝas kun la aĝiĝo. La malsana magreco restas longe nerimarkita ĉe la amikoj kaj parencoj, la malsana persono tute retiriĝas kaj okupiĝas nur pri la kalorioj.

Krom la pezoperdo, la tipaj kondutoj

* malsaneca nutrodepreno, memvola malsateco
* socia izoliĝo
* troigita junulara kaj magra idealo ĝis fanatika magreco-deziro
* troigita korpa aktivado kaj ekscesa sportumo
* apliko de apetitoreduktiloj
* honto
* vola vomado

Ofta vomado por seniĝi de manĝita nutraĵo portas la aldonan problemon, ke ĝi eligas ne nur la nutraĵon, sed ankaŭ korpajn digestilojn, kaj tiel perturbas la kemian mastrumadon de la korpo.

### Bazoj

* La bazo de la malsana magreco estas plej ofte la tro alte metitaj postuloj je la propra korpo. Tiujn postulojn pri magreco komunikas la medio.
* aliaj psiĥaj kaŭzoj, kiel depresio
* La malsana magreco ofte aperas kiel flank-malsano kun alia malsano

Sekvoj
------

* malrapidigita metabolismo (kiel ĉe ĉiuj malsatantoj)
* haŭtaj problemoj pro mankantaj vitaminoj, kemiaj elementoj
* senkalkiĝo de ostoj
* puberaj, seksaj perturboj (prokrastita menstruo)

Traktado
--------

* stabiligo, reguligo de la nutrado
* psiĥa terapio
* hospitala prizorgo

Vidu ankaŭ
----------

* Bulimio
* Nutromalsano
* Hilde Bruch

Eksteraj ligiloj
----------------

* Kategorio Anoreksio en la Vikimedia Komunejo (Multrimedaj datumoj)

* 
* 
* 

  

  

|  |  |
| --- | --- |
|   | Bonvolu atenti la konsilon rilate al artikoloj pri medicinaj temoj! |


|  |  |
| --- | --- |
| Bibliotekoj | * PeEnEo: 39762
* GND: 4002144-0
* LCCN: sh85005453
* BNF: 11956993n
* NDL: 00575639
* NKC: ph122756
 |
**Katalin VOLF,** hungare **Volf Katalin,** Esperante **Katerino Volf** estas hungara baletisto.

Katalin Volf naskiĝis la 31-an de marto 1964 en Budapeŝto.

Biografio
---------

Katalin Volf lernis baleton en la Dancarta ĉeflernejo en Budapeŝto, poste en 1983 ŝi plulernis en Moskvo. Poste ŝi aliĝis al trupo baletistoj en Budapeŝta Ŝtata Operejo. Baldaŭe ŝi gastroladis ekzemple en Sanktpeterburgo, Usono, Kanado, Izraelo. Ŝi atingis la unuan lokon en konkurso de baletistoj en Amalfi, la trian lokon en Lausanne. Ŝi ricevis premion Kossuth en 2000, pli frue kaj poste ankaŭ aliajn premiojn.

Ŝiaj roloj (elekto)
-------------------

* Leonid Lavrovskij: Giselle - titolrolo
* Prokofjev-László Seregi: Romeo kaj Julieta - titolrolo
* Pjotr Iljiĉ Ĉajkovskij-Petipa-Vasilij Vojnonen: La Nuksrompilo - princino Maria
* Pjotr Iljiĉ Ĉajkovskij-Petipa: Cignolago - Odett, Odilia
* Zaharov-Asafjev: Baĥĉisaraja fontano - Maria
* László Seregi–Mendelssohn: Somermeznokta sonĝo - Titania

Fontoj
------

* Hungara Vikipedio
La unua ruĝo-kostuma kuro en Chaclacayo, Peruo
La **Hash House Harriers** (mallongigita al HHH aŭ H3) estas internacia grupo de nekonkurencivistaj kuristaj kluboj.

### La Vojoj

Ĉe unua Hash, unu aŭ pli membroj (La Leporoj) metas la vojo, kiu estas tiam sekvita de la cetera la grupo (la Hundoj). La vojo ofte inkluzivas falsajn vojojn (false trails), rapidajn vojojn ĝis la fino (short cuts) kaj regrupiĝantajn punktojn (check points).

### Organizaĵo

La *Hash House Harriers* estas malcentralizita organizaĵo, kun ĉiu ĉapitro (Hundejo-*Kennel*) organizita sendepende, sen kun unuigita organiza hierarkio.

### Historio

Hashando - "Hashing" komenciĝis en Kuala-Lumpuro,  Malajzio, en 1938, kiam grupo de Britaj koloniaj oficiroj kaj eksterlandanoj komencis renkontiĝon al kuro.

Ĉi tiu unua grupo konsistis el kvar membroj: Cecil Lee, Frederick "Ĉevalo" Thomson, Ronald "Torĉo" Bennett, kaj Albert Stephen (A.S.) Ignacious "G" Gispert.

### Cirkloj

Plej hash eventoj finiĝas kun gruparenkontiĝo nomata la Cirklo. Gvidita pro la grandaestro (Grand Master), la Cirklo provizas tempon pro kant trinkantaj kantoj, informi membrojn pri la vojo kaj diri ŝercojn, aŭ informas la grupon de eventoj.

### La Hash-Grupoj Nuntempe kaj la Interhash

Estas preskaŭ du mil "hundejoj" en ĉiuj partoj de la mondo.

Estas kelkaj internaciaj eventoj, kie hashers de malsamaj grupoj kolektas pro kuri. La plej fama estas la dujara Interhash, kie hashers el la tuta mondo kolektas. La 2006

Interhash - Chiang Mai, propon kuroj en Tajlando, Mjanmaro, Laoso, Vjetnamio, Kamboĝo kaj Sudokcidenta Ĉinio.

```
   * 1978 Honkongo
   * 1980 KualaLumpuro, Malajzio
   * 1982 Ĝakarto, Indonezio
   * 1984 Sidnejo, Aŭstralio
   * 1986 Pattaya, Tajlando
   * 1988 Balio, Indonezio
   * 1990 Manilo, Filipinoj
   * 1992 Phuket, Tajlando
   * 1993 Tel Aviv, Israelo
   * 1994 Rotorua, NovZelando
   * 1996 Limassol, Cipro
   * 1998 KualaLumpuro, Malajzio
   * 2000 Tasmanio, Aŭstralio
   * 2002 Goa, Barato
   * 2004 Cardiff, Kimrio
   * 2006 Chiang Mai, Tajlando
   * 2008 Perth, Aŭstralio
   * 2010 Kuching, Borneo
   * 2012 Borobudur, Javo, Indonezio (proponita)
   * 2014 Bruselo, Belgio (proponita)
```

krom la Interhash, estas ankaŭ multaj regiona kaj kontinentaj hash eventoj, kiel la InterAmericas, InterAfrica, InterGulf, InterScandi, EuroHash, kaj PanAsia.

* Kategorio Hash House Harriers en la Vikimedia Komunejo (Multrimedaj datumoj)
**Franz Krenn** (n. 26-an de februaro 1816 en Droß; m. 18-an de junio 1897 en St. Andrä-Wördern) estis aŭstra komponisto.

Biografio
---------

Naskiĝinta en Droß (distrikto Krems) kiel filo de lerneja instruisto, li ricevis sian unuan muzikinstruon de sia patro, poste de sia onklo, lerninto de Joseph Preindl, kaj de la pastro de sia hejmloko. Post finado de pedagogia kurso en Krems li komence estis helpinstruisto en Weikersdorf, sed en 1834 li iris al Vieno, kie li ĉe Ignaz von Seyfried studis kompozicion kaj kelkajn jarojn laboris kiel pianinstruisto de kortego-kantaj knaboj.

Ekde 1844 li tenis plurajn orgenistopostenojn, en 1862 li fariĝis kapelmajstro ĉe la Miĥaelo-preĝejo en Vieno kaj en 1869 li ricevis krom Anton Bruckner profesorpostenon por harmoniscienco, kontrapunkto kaj kompozicio ĉe Konservatorio de la Societo de la Muzikŝatantoj en Vieno, kie li laboris ĝis 1891.
La komponisto Franz Krenn instruis kiel profesoro ĉe la konservatorio multajn gravajn muzikistojn, inter ili Gustav Mahler, Leoš Janáček, Alexander von Zemlinsky, Hans Rott, Mathilde Kralik, Adolf Wallnöfer kaj Hugo Wolf.

Lia treege ampleksa verkaro enhavas 29 mesojn, du oratoriojn "Bonifazius" kaj "Die vier letzten Dinge" samkiel rekviemojn, kantatojn, pli malgrandajn ekleziajn komponaĵojn, simfonion, arĉ- kaj piankvartetojn, orgenajn kaj pianajn komponaĵojn, krome instrulibron por orgenludado, lernejan kantinstruan libron samkiel muzik- kaj harmoniinstruan libron.

Franz Krenn mortis en la aĝo de 81 jaroj en St. Andrä-Wördern.

Elektitaj disĉiploj
-------------------

* Henrik Berté
* Lajos Serly


|  |  |
| --- | --- |
| Bibliotekoj | * PeEnEo: 290791
* GND: 130330728
* LCCN: n96051919
* VIAF: 18328614
* ISNI: 0000 0000 7985 3794
* MBA: 7ae4b775-2b74-4dcb-aee2-2d2849b69a63
* NKC: mzk2010582312
 |
**Géza László** [lAslO], laŭ hungarlingve kutima nomordo **László Géza** estis hungara privata instruisto pri kantado, advokato. Lia origina familia nomo estis *Löwinger*, lia edzino estis Olga Haselbeck.

Géza László  Arkivigite je 2017-12-09 per la retarkivo Wayback Machine naskiĝis la 14-an de marto 1886 en Rácszentmiklós (nuntempa parto de Ráckeresztúr), li mortis la 12-an de novembro 1955 en Budapeŝto.

Biografio
---------

Géza László devenis el juda familio. Li frekventis gimnazion en Budapeŝto, lia instruisto estis Pongrác Kacsóh. Li akiris diplomon en Reĝa Universitato de Budapeŝto, samtempe plian diplomon en Muzikakademio de Budapeŝto. Li plulernis muzikon en Berlino kaj Milano, sed pro la 1-a mondmilito li hejmenvenis. En 1914 li edziĝis kaj ĝis la Hungara Sovetrespubliko li estis advokato. Li estis tenoro, tamen li neniam estis sur scenejo, sed li iĝis signifa kantoinstruisto. Ekde 1943 li ankaŭ instruis en muzika gimnazio.

Elektitaj lernantoj de László
-----------------------------


|  |  |
| --- | --- |
| 
* Piroska Anday
* Szidi Ekker
* Sándor Farkas (operkantisto)
* Gitta Halász
* Erzsébet Házy
* Erzsébet Komlóssy

 | 
* Mária Németh (operkantisto)
* Imre Palló
* Endre Rösler
* Mihály Székely
* Erika Sziklay
* Éva Tamássy
* Magda Varga

 |

Fontoj
------

* hungarlingva biografio kun foto
* hungarlingva biografio

* Kategorio Géza László en la Vikimedia Komunejo (Multrimedaj datumoj)
**Géza Koroknay** [koroknai], laŭ hungarlingve kutima nomordo **Koroknay Géza** estis hungara aktoro, voĉoaktoro. Lia nomvarianto estis *Koroknai*, ŝia edzino estis Eszter Koroknay Simon.

Géza Koroknay
Géza Koroknay  naskiĝis la 29-an de septembro 1948 en Budapeŝto. Li mortis la 2-an de januaro 2013 en Budapeŝto.

Biografio
---------

Géza Koroknay akiris diplomon en sia naskiĝurbo en Altlernejo pri Teatro kaj Filmo en 1972, poste li aliĝis al Nacia Teatro (Miskolc). Inter 1974 kaj 1976 li estis membro de Nacia Teatro (Pécs), poste li revenis al Budapeŝto, kie li ricevis taskojn en studio pri filmoj. Li okupiĝis ĉefe pri voĉoaktorado, lia voĉo ofte estis aŭdebla en diversaj radioj, televizioj, reklamoj.

Elektitaj teatraj roloj
-----------------------

* William Shakespeare:
	+ Romeo kaj Julieta - pastro Johano
	+ Hamleto, reĝido de Danujo - Guildenstern
	+ La ventego - Alonso
* Nikolaj Gogol: Malvivaj animoj - Arŝavskij
* Molière: Tartuffe - Damis

Elektitaj televiziaj roloj
--------------------------

* *Fekete macska* (1972)
* *Szomszédok* - serio (1987–1991)
* *Kisváros* - serio (1994–2001)
* *Barátok közt* - serio (2012)

Voĉo-roloj
----------

* hungara voĉo de James Belushi, Clint Eastwood kaj aliaj

Fontoj
------

* hungarlingva biografio
* hungarlingva teksto kun foto

* Kategorio Géza Koroknay en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 552000
 |
**Franz Gerhard WEGELER** (22a de Aŭgusto 1765 - 7a de Majo 1848) estis germana kuracisto el Bonn, kiu estis juna amiko de Ludwig van Beethoven. Li estis la patro de la historiisto Julius Stephan Wegeler (1807-1883).

Li studis medicinon ĉe la Universitatoj de Bonn kaj de Vieno. Post fini sian studadon en Aŭstrio, li revenis en Bonn, kie li iĝis titolita profesoro de jurmedicino kaj obstetriko (1789). En 1794 li eliris el Bonn dum la Francaj Revoluciaj Militoj, kaj revenis en Vienon, kie li renovigis sian amikecon kun Beethoven. Post pasigi du jarojn en Vieno, li revenis al Bonn kiel instruisto kaj ĝenerala praktikisto de medicino.

En 1807 li translokiĝis al Koblenco, kie li aliĝis al la prusia civila servo kaj ricevis kelkajn prestiĝajn premiojn.

Wegeler estis framasono; Beethoven korespondis kun li pri la temo de la muziko de Beethoven (ne framasona muziko) kiu estis uzata en loĝiaj ceremonioj. Beethoven proponis komponi pli bonkvalitan pecon ol tiu kiu laŭdire estis uzita.

Kiel distinga doktoro, Wegeler estis rememorita pro sia biografio de 1838 pri Beethoven (Biographische Notizen über Ludwig van Beethoven), kiu estis publikigita kun la komponisto Ferdinand Ries (1784-1838) dekunu jarojn post la morto de Beethoven. Historiistoj konsideras tiujn memorojn grava kaj fidinda fonto de informaro pri la vivo de la granda komponisto.

Notoj
-----

1. ↑   Schweisheimer, Waldemar (July 1945). "BEETHOVEN'S PHYSICIANS". The Musical Quarterly. 31 (3): 289–298. doi:10.1093/mq/xxxi.3.289.  Alirita la 19an de marto 2018. "Beethoven was the friend of Franz Gerhard Wegeler from early youth." (subskribo postulita)
2. ↑   ADB: Wegeler, Franz Gerhard @ Allgemeine Deutsche Biographie Alirita la 19an de marto 2018.

* Kategorio Franz Gerhard Wegeler en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 606737
* GND: 117209376
* LCCN: n85080107
* VIAF: 17993749
* ISNI: 0000 0001 0957 3524
* SUDOC: 117515841
* NKC: jx20080408015
 |
**Géza Hollósi** [holOŝi], laŭ hungarlingve kutima nomordo **Hollósi Géza** estis hungara luktisto, olimpiano, sportinstruisto, trejnisto.

Géza Hollósi naskiĝis la 2-an de majo 1938 en Budapeŝto, li mortis la 6-an de septembro 2002 en Budapeŝto.

Biografio
---------

Géza Hollósi supozeble akiris diplomon, ĉar li estis ankaŭ sportinstruisto kaj trejnisto.

### Sporta kariero

Géza Hollósi estis plurfoje hungara ĉampiono (ekzemple en 1958 kaj 1964). Li estis olimpiano en Hungario en la Somera Olimpiko 1960, Hungario en la Somera Olimpiko 1964 kaj Hungario en la Somera Olimpiko 1968 sen medalo, krome en mondĉampionumoj li estis la dua en 1959 kaj 1961. Li konkursis en klasik-stila luktado kaj liberstila luktado, tamen liaj pli gravaj rezultoj okazis en liberstila luktado.

Fontoj
------

* datenoj hungare kun foto
* biografio angle
* datenoj

Referencoj
----------

1. ↑   hungarlingva datenaro de muzeo

* Kategorio Géza Hollósi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 816392
 |


* Portalo pri Biografio
**Bence Péter,** laŭ hungarlingve kutima nomordo **Péter Bence** estas hungara pianisto, komponisto.

Bence Péter  naskiĝis la 5-an de septembro 1991 en Debrecen.

Biografio
---------

Bence Péter aĝis 2, kiam li konatiĝis pri piano, aĝis 4, kiam li komencis frekventi muziklernejon en sia naskiĝurbo. Li komencis komponadi en aĝo 7, lia kompakta disko kun familia helpo aperis en aĝo 13. En 2004 li atingis la trian lokon en konkurso de mezlernejaj pianistoj. Helpe de stipendio li plulernis en Berklee College of Music, post jaroj lia mono elĉerpiĝis, tial li hejmenvenis. En 2012 en Debrecen li faris rekordon Guinness, ĉar li kreis piane 765 sonojn dum minuto. En 2015 li parafrazis pianmelodion laŭ ŝlagro de Michael Jackson, la melodio havis vizitojn en la interreto 17-milionfoje.

Elektitaj muzikdiskoj
---------------------

* *Green Music* (2004)
* *Nightfall* (2008)

Fontoj
------

* oficiala paĝo
* hungarlingva biografio[*rompita ligilo*]

Referencoj
----------

1. ↑

|  |  |
| --- | --- |
| Bibliotekoj | * PeEnEo: 634557
* VIAF: 92985515
* MBA: 6c950c03-0ecc-4944-aa21-2cc74945774d
* NLA: 35645513
 |
Dratisto dum laboro
Montro de nuntempa dratista produkto el ekspozicio en burgo Strečno
**Dratisto** estas persono okupiĝanta per metia agado nomata **dratistaro**. Eĉ kiam la homaro konas kaj uzas la draton jam de praepoko, la klasika dratista metio naskiĝis nur en la 16-a jarcento en la nordaj departementoj de tiama Hungarujo (nun Slovakio).

Tie ili kutime devenis el la plej malriĉaj regionoj de la lando (nordokcidento) kaj el Spiŝo. Ofte ili agadis ankaŭ ekster tiu landparto – ili havis metiejojn en Usono, Pollando, Rusio kaj en Balkano.

El la drato oni komencis produkti objektojn de ĉiutaga kaj en kuirejon (traverŝilojn, kuleregojn, ks.), konsisteroj de vestŝrankoj (diversaj pendigiloj, hoketoj ks.) do eĉ ankaŭ muskaptilojn aŭ diversaj ornamaĵeroj (kadroj de speguloj, ornamaj randoj de telero ks.).

Dratmuzeoj en Slovakio
----------------------

* Povaĵa muzeo en kastelo en Budatín apud Žilina - ekspozicioj de slovaka dratistaro el Považie kaj kisucoj
* muzeo en Veľké Rovné

Vidu ankaŭ
----------

* Louis Metz, dratista mastro kaj urbestro en Gera

Eksteraj ligiloj
----------------

* Dratistaro - metio de niaj antaŭuloj Arkivigite je 2010-05-26 per la retarkivo Wayback Machine
**Bence Kutrik,** laŭ hungarlingve kutima nomordo **Kutrik Bence** estas hungara komponisto.

Bence Kutrik (meze) kun aliaj muzikistoj
Bence Kutrik  naskiĝis la 27-an de marto 1976 en Budapeŝto.

Biografio
---------

Bence Kutrik frekventis muziklernejon kaj faklernejon pri komputado. En 2002 li eklaboris en Usono, en la sekva jaro li studis en konservatorio de San Francisco poste li akiris diplomon en Universitato de Toronto en 2010. En Usono li ankaŭ komponadis simfoniajn verkojn kaj akompanajn muzikojn por filmoj kaj komputilaj ludoj. Inter 2010-2015 li sudis en Muzikarta Universitato Ferenc Liszt. Lia ĉefinstruisto estis János Vajda (komponisto). Ankaŭ tiutempe li komponadis. En 2017 li fondis komponistan grupon el junaj komponistoj. Li vivas en Dunabogdány. Lian unuan premion li ricevis en 2012 (tria loko en komponista konkurso), poste venis aliaj premioj.

Elektitaj simfoniaj komponaĵoj
------------------------------

* *Zongoraszonáta* (2007)
* *Suite for String Orchestra* (por violonorkestro, 2010)
* *Kitépett Lapok* (disertaĵa komponaĵo, 2013)
* *The Immortal Heart* (unuakta opero, disertaĵa komponaĵo, 2014)
* *Cycles* (por simfonia orkestro, 2019)

Elektitaj aliaj komponaĵoj
--------------------------

* *The Incidental* (filma muziko, 2011)
* *The Philosopher King* (filma muziko, 2014)
* *Halj már meg!* (hungara filma muziko, 2016)
* *Földrengés Londonban* (akompana muziko por teatraĵo, Gaja Teatro, 2016)

Fontoj
------

* hungarlingva biografio kun foto
* hungarlingva biografio kun foto
* aŭdebla muziko de Kutrik

Referencoj
----------

1. ↑

* Kategorio Bence Kutrik en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 646771
 |
**Attila CHIKÁN** [ĉikAn], laŭ hungarlingve kutima nomordo **Chikán Attila** estas hungara ekonomikisto, iama ministro, rektoro, profesoro, membro ordinara de Hungara Scienca Akademio (2016).

Attila Chikán
Attila Chikán naskiĝis la 4-an de aprilo 1944 en Budapeŝto.

Biografio
---------

Attila Chikán  frekventis universitaton tiam nomata pri Karl Marx en Budapeŝto inter 1962-1967. Unu jaron li laboris en instituto, poste li ekinstruis en la universitato en 1968. Post 2 jaroj li iĝis direktoro de altlernejo. En 1990 li profesoriĝis, en 1999 li doktoriĝis. En la jaroj 1998 kaj 1999 li estis ministro pri industrio, ekde 2000 rektoro. Inter 1989-1998 li estis katedrestro. Li ricevis diversajn premiojn inter 2000-2006.

Verkaro (elekto)
----------------

* *Készletek a gazdaságban* (1978)
* *Manufacturing Strategies in Hungarian Industry* (1995)
* *Bevezetés a vállalatgazdaságtanba* (2007)
* *Vállalatgazdaságtan* (1991, 1997, 2003, 2008)

Fontoj
------

* biografio kun foto
* hungare

* Kategorio Attila Chikán en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 428360
* GND: 124392857
* LCCN: n79051374
* VIAF: 3404225
* ISNI: 0000 0001 0949 3399
* SUDOC: 171608704
* NKC: mzk2015878852
 |
**Evangelia devizo** (ankaŭ **evangelia moteto**) estas plurvoĉa muzikigo de eltranĉaĵo el evangelio, la kompleta muzikigo de kompletaj evangelioj nomiĝas historio.
La evangelia devizo estas rigardebla kiel unu el la praformoj de la kantato.

Historio
--------

La evangela-lutera eklezio transprenis el la katolika eklezio la koncepton de fiksa perikopa ordo, do devigan fiksigon de la legaĵoj por la unuopaj dimanĉoj kaj festotagoj. La legaĵoj komence estis kantataj laŭ simplaj melodiaj modeloj (legadotonoj).

Post kiam la komponistoj de la reformacio komence limiĝis je la muzikigo de bibliaj tekstoj en la naciaj lingvoj, je la fino de la 16-a jarcento ili ankaŭ komponis nacilingvajn evangeliajn devizojn. En Germanujo Andreas Raselius (1594), Christoph Demantius (1610), Melchior Vulpius (ekde 1612) kaj Melchior Franck (*Gemmulae Evangeliorum*, ankaŭ konata kiel *Germanaj evangeliaj devizoj por la liturgia jaro*, 1623) publikigis ĥorciklojn (evangeliajn jarkolektojn), en kiu staris por ĉiukaze unu eklezia jaro por ĉiu dimanĉo kaj festotago ĥorkomponaĵo pri centra eltranĉaĵo el la respektiva perikopa teksto kiel evangelia devizo. Je tiama prezentado de evangelia devizo supozeble la plej granda parto de la evangelio-legado okazis en la legadotono, kaj la evangelia devizo estis enŝovata je la respektiva loko kiel figura muziko.

Je la kantato la prezentado ne plu okazas dum la evangelia legado, sed poste, la tekstoj estas pli longaj kaj ne nur limigitaj sur legaĵotekstoj, la formo fariĝas plurparta, la uzado de muzikinstrumentoj la kutimo.
**ARA-KOVÁCS Attila** (ara-kovaĉ) estas hungara filozofo, eksterpolitika fakulo, ĵurnalisto naskita en Oradea la 14-an de januaro 1953.

Kariero
-------

Attila Ara-Kovács finis filozofion en UBB de Kluĵo en 1978. Li fondis en 1981 en Oradea la samizdatgazeton Ellenpontok, kies li estis gvidredaktoro ĝis ĝia ĉesigo en 1983. En novembro 1982 oni arestis lin kaj la aliajn redakcianojn kaj tenis ilin en hejmagardo (Géza Szőcs, Károly Tóth). Li emigris en 1983 en Hungarujon, kie fondis la *Erdélyi Magyar Hírügynökség* (Transilvanuja Hungara Novaĵagentejo), kies ĝis 1990 li estis gvidanto. Inter 1984 kaj 1991 li estis respondecredaktoro de la libroeldonejo Európa Könyvkiadó, inter 1984 kaj 1992 oficejestro de Budapeŝto de la *Hungarian Human Rights of New York*, kunlaboranto de la Radio Libera Eŭropo. Inter 1977 kaj 1988 li estis ĉefkunlaboranto de Déli Napló, inter 1989 kaj 1992 ano de redakcio Beszélő. En jaroj 1992-1998 li laboris en Parizo kaj Honkongo. Lia esplorkampo estas Balkano, Malproksima Oriento, la ekster- kaj sekurecpolitiko, geopolitiko. Li publikas regulece en gazetoj Népszava, Beszélő, Élet és Irodalom, Pester Lloyd kaj Magyar Narancs. Li estas direktoro de Instituto Republikon de Budapeŝto.

Verkoj
------

* *A nemzetközi hírszerzés változásai 1989 óta - Kémek és hasznos idióták* Arkivigite je 2010-09-12 per la retarkivo Wayback Machine
* *Tőkés szerencsétlen példázata – Koszovó árnyéka Erdélyre vetül*

Fonto
-----

* Erdélyi magyar kikicsoda, 2010.


|  |  |
| --- | --- |
| Bibliotekoj | * PeEnEo: 334185
* LCCN: n88018997
* VIAF: 12723681
* ISNI: 0000 0000 7970 6954
* LIBRIS: 175390
* BIBSYS: 98026700
* BNE: XX1108541
 |
Koordinatoj: 50° 25′ 00″ N 16° 11′ 00″ O﻿ / ﻿50.41667 °N, 16.18333 °O﻿ / 50.41667; 16.18333 (mapo)

**Běloves** (germane *Bielowes*) estas parto de distrikta urbo Náchod en distrikto Náchod en Ĉeĥio. Vivas ĉi tie 1 306 loĝantoj (2021). Ĝi etendiĝas en valo de rivero Metuje oriente-sudoriente de la urbocentro, direkte al ŝtatlimo kun Pollando. Tra Běloves kondukas ŝoseo I/33 (E67), kiu prezentas unu el ĉefaj transportaj kunigiloj de Ĉeĥio kun Pollando, plu poste regiona ŝoseo II/303 kaj fervojlinio 026. En la loko trovioĝas (nuntempe nefunkcia) Lázně Běloves kun fonto de minerala akvo el Běloves – mineralakvo Ida.

**Běloves** estas ankaŭ nomo de katastra teritorio kun areo 3,687 km².

Historio
--------

La municipo en la pasinteco donis al la urbo Náchod grandan sonon precipe pro limpasejo, kies registroj pri internaciaj interrilatoj trans travadejo kaj pli poste pontoj trans Metuje estis skribe dokumentitaj jam ekde la jaro 1068. Pli posta malkovro de mineralakvo estas jam ekde la 14-a jarcento. Sed Banloko mem estis fondita nur en la jaro 1818.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 704 |
| 1880 | 620 |
| 1890 | 878 |
| 1900 | 1 430 |
| 1910 | 1 395 |
| 1921 | 1 326 |

| Jaro | Loĝantoj |
| --- | --- |
| 1930 | 1 676 |
| 1950 | 1 629 |
| 1961 | 1 555 |
| 1970 | 1 594 |
| 1980 | 1 934 |
| 1991 | 1 670 |

| Jaro | Loĝantoj |
| --- | --- |
| 2001 | 1 505 |
| 2011 | 1 408 |
| 2021 | 1 306 |

Fotogalerio
-----------

* BělovesBěloves
* BělovesBěloves
* BělovesBěloves
* Limpasejo Běloves - Kudowa SłoneLimpasejo Běloves - Kudowa Słone

|  |  |  |
| --- | --- | --- |
| 

| v • d • rPartoj de urbo Náchod (10) |
| --- |
| Babí ~ Běloves ~ Bražec ~ Dobrošov ~ Jizbice ~ Lipí ~ Malé Poříčí ~ Náchod ~ Pavlišov ~ Staré Město nad Metují |

 |
|  |  |
| --- | --- |
| Portala ikono | Portalo pri Muziko |

**Arturo „Chico" O’FARRILL** (\* 28-an de oktobro 1921 en Havano, Kubo; † 27-an de junio 2001 en Novjorko, Novjorkio) estis kubodevena usona muzikisto, aranĝisto kaj komponisto.

Vivo kaj verkado
----------------

Chico O’Farrill iris kiel junulo por edukado ĉe la Riverside-Militakademio en Florido, kie li krom tio ankaŭ studis la ludon de trumpeto kaj piano. Dum sia jurstudo li laboris kun diversaj kubaj ensembloj, por kiuj li komencis aranĝi. En 1948 li transloĝiĝis al Novjorko, kie li studis ĉe Hall Overton kaj Bernd Wagenaar. Li verkis kiel aranĝisto por Benny Goodman, por Machito (1950, *Afro-Cuban Jazz Suite* kun Charlie Parker), por Stan Kenton, por Dizzy Gillespie (1954, *Manteca Suite*) kaj por Art Farmer. Ekde 1951 li foje ankaŭ direktis proprajn bandojn, transloĝiĝis en 1955 reen al Havano zurück, ekde tie en 1959 al Meksikurbo, kie li verkis koncerto- kaj filmmuzikojn. Ekde 1965 li denove laboris en Novjorko kaj verkis por Count Basie, Cal Tjader, Clark Terry, Candido, Frank Wess, Gato Barbieri, Mario Bauza kaj por propraj surdiskigoj. Krom tio li verkis uzomuzikon por televido kaj reklamo. Por Wynton Marsalis li komponis trumpetkonĉerton. Kun sia *Afro-Cuban Jazz Big Band* li produktis tri muzikalbumojn, inter ili tiun *Pure Emotion* (1996) kandidatigitan por Grammy.

Diskoj
------

* *Cuban Blues – The Chico O’Farrill Sessions*, 1950–54 (Verve Music Group, 1996)
* *Heart Of A Legend* (Milestone Records, 1998–99)
* *Carambola* (Milestone, 2000)

Filmmuzikoj
-----------

* 1999: The Thomas Crown Affair
* 2004: Eros

Komponisto
----------

* 1983: Guaguasi

Fontoj
------

* Richard Cook, Brian Morton: *The Penguin Guide to Jazz on CD*. Penguin, 6-a eldono, Londono 2002. ISBN 0-14-017949-6
* Martin Kunzler: *Jazz-Lexikon*. Rowohlt, vol. 2, Reinbek 2002. ISBN 3-499-16513-9

Eksteraj ligiloj
----------------

* Nekrologo en The New York Times
* Intervjuo kun Chico O’Farrill Arkivigite je 2009-07-23 per la retarkivo Wayback Machine
* Biografio ĉe allaboutjazz.com


|  |  |
| --- | --- |
| Bibliotekoj | * PeEnEo: 388430
* GND: 134610946
* LCCN: no92025813
* VIAF: 74051679
* ISNI: 0000 0000 5951 1455, 0000 0003 6840 3714
* SUDOC: 161907326
* BNF: 14033104q
* MBA: bd9700f4-89b9-4365-9b7b-054cd5a0e853
* ICCU: UBOV515883
* BNE: XX850261
 |
**Bence Tuzson** [tuĵon], laŭ la hungarlingve kutima nomordo kaj kun plena **Tuzson Bence Balázs** estas hungara politikisto, ministro, parlamentano, advokato. Lia avo estis János Tuzson.

Bence Tuzson naskiĝis la  31-an de januaro 1972(nun 1972-01-31) en Budapeŝto.

Biografio
---------

Bence Tuzson maturiĝis en gimnazio en sia naskiĝurbo en 1991, sed pli frue jam ekde 1989 li estis junulara konsilisto de József Antall. Li akiris juran diplomon en Scienca Universitato Loránd Eötvös en 1999, dum en 1997 li studvojaĝis en Usono. Dum kaj post lernado li ankaŭ politikadis, inter 1998–2006 en distrikta estraro de Hegyvidék. Li fondis ankaŭ advokatan atelieron en 2002. En 2014 li estis partia proparolanto, post jaro subministro. En 2023 li estis levita ministro pri justico en Kvina Kabineto Orbán. Lia edzino naskis kvinfoje.

Fontoj
------

* oficiala paĝo kun foto kaj video
* hungarlingva biografio kun fotoj
* hungarlingva biografio kun foto
* hungarlingva biografio kun foto
* hungarlingva aprezo kun fotoj

Referencoj
----------


|  |  |
| --- | --- |
| Bibliotekoj | * PeEnEo: 827976
 |



* Portalo pri Biografio
**Bence Apáti,** laŭ hungarlingve kutima nomordo **Apáti Bence** estas hungara baletisto, ĵurnalisto. Liaj gepatroj estis Miklós Apáti (poeto) kaj Katalin Lukácsy.

Bence Apáti naskiĝis la 8-an de januaro 1981 en Budapeŝto.

Biografio
---------

Bence Apáti akiris baletistan diplomon en la Hungara Dancarta Altlernejo en 2000, sed li studis ankaŭ en Madrido. Liaj pli gravaj instruistoj estis László Seregi, Tamás Koren, Zoltán Nagy (baletisto) kaj Gábor Keveházi. Post la baleta diplomo li baletis en baleta branĉo de la Budapeŝta Ŝtata Operejo ĝis 2017, poste li estis ĵurnalisto, ankaŭ elektronike. Li estis videbla en pluraj televidaj programoj. Ekde 2019 li estis gvidanto de la baletistoj en la Operetoteatro (Budapeŝto). Li ricevis premion en 2013. Li edziĝis dufoje, la unua edzino naskis ĝemelojn.

Elektitaj roloj
---------------

* Pjotr Iljiĉ Ĉajkovskij:
	+ La Nuksrompilo - princo
	+ Cignolago - Rotbart, pas de trois
* Sergej Prokofjev-László Seregi: Romeo kaj Julieta (baleto) - Oberon, Zuboly, Tybalt
* Ŝekspiro-László Seregi: La Dresado de la Megero (baleto) - Petruchio
* Aram Ĥaĉaturjan-László Seregi: Spartacus (baleto) - titolrolo
* Léo Delibes: Sylvia (baleto) - Orion, Kentaur

Lia filma rolo
--------------

* *Kút* (2016) - Rajmunt

Fontoj
------

* hungarlingva biografio kun fotoj
* hungarlingva biografio kun foto
*

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 797891
 |


* Portalo pri Biografio
***Motherland*** (en Esperanto: **patrina lando**; እናት ሀገር *ˀənatə hägär*) estas sendependa dokumentofilmo reĝisorita kaj verkita de Owen 'Alik Shahadah. *Motherland* estas la daŭrigo en 2010 de la dokumentfofilmo *500 Years Later* (500 Jaroj Poste*)*.

Sinoptiko
---------

*Motherland* estas dokumentofilmo pri la afrika kontinento de antikva Egiptio ĝis la nuntempo. Ĝi donas superrigardon de la afrika historio kaj de nuntempaj temoj, sed kun afrikaj homoj en la centro de la rakonto.

Premioj
-------

* Nomumita por la akademia premio de la plej bona afrika diaspora dokumentofilmo (2011)
* Premio de la plej bona dokumentofilmo, Internacia filmfesto de Zanzibaro (2010)
* Premio de la plej bona komitato de direktoroj por la panafrika filmfestivalo pri dokumentofilmoj (2010)

Rolantaro
---------

La rolantaro prezentas kernajn figurojn de la afrika politika mondo kiel ekzemple Amiri Baraka, Barack Obama, Meles Zenawi, Desmond Tutu...

Vidu ankaŭ
----------

Sona Jobarteh (komponis la muzikon por la filmo)

Panafrikanismo

Maafa, afrika holokaŭsto

Noto kaj referencoj
-------------------

Tiu ĉi artikolo estas traduko de la artikolo *Motherland (2010 film)* en la angla vikipedio, listo de aŭtoroj.

Eksteraj ligiloj
----------------

* (angla) Antaŭprezentaĵo de la filmo *Motherland*
* (angla) Motherland en Interreta filma datumbazo
**Emanuele Notarbartolo, Markizo de San-Giovanni** (naskiĝis en Palermo, la 23-an de februaro 1834 - mortis en Termini Imerese, la 1-an de februaro 1893) estis itala bankisto kaj politikisto. Li estas vaste konsiderata kiel la unua eminenta viktimo de Mafio en 1893.

El aristokrataj originoj, Notarbartolo estas unu el la plej elstaraj familioj de la sicilia nobelaro kaj lia avo, Francesco Paolo, princo de Sciara, partoprenis la ekspedicion de Giuseppe Garibaldi kaj fariĝis distingita membro de la historia rajto. Li estis la Urbestro de Palermo kaj ĝenerala Direktoro de Banko de Sicilio. La integreco, kiun li montris en siaj publikaj oficoj, precipe ĉe la Banko, finfine kostis al li sian vivon.

La 1-an de februaro 1893, sur la trajno de Termini Imerese al Trabia, li estis ponardita 27 fojojn de Matteo Filippello kaj Giuseppe Fontana, du anoj de Cosa Nostra.

Unu el la ĉefaj stratoj de Palermo estas dediĉita al li, kaj ankaŭ la fervoja Stacidomo Notarbartolo.

* Kategorio Emanuele Notarbartolo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 637553
* GND: 119113872
* LCCN: n93004798
* VIAF: 47564443
* ISNI: 0000 0000 3133 6261
* SUDOC: 238269957
* ICCU: PALV020259
 |
**Jenő Pacsu** [paĉu], laŭ hungarlingve kutima nomordo **Pacsu Jenő** estis hungara (poste usona) kemiisto, profesoro. Lia baptonomo estis en Usono *Eugene*.

Jenő Pacsu  naskiĝis la 13-an de julio 1891 en Budapeŝto. Li mortis la 25-an de marto 1972 en Princeton.

Biografio
---------

Jenő Pacsu akiris diplomon, poste li doktoriĝis en Universitato de Budapeŝto en 1914. Komence li laboris en kemia instituto, ekde 1919 li instruis en la menciita universitato. En 1927 li estis nomumita privata profesoro. Post 2 jaroj helpe de stipendio li esploris en Marilando. Ekde 1930 li daŭre vivis en Princeton, kie li instruis en la universitato organikan kemion. En 1947 li estis nomumita universitata profesoro. Li pensiuliĝis en 1960.

Elektitaj publikaĵoj
--------------------

* *Vezérfonal a qualitatív és quantitatív chemiai analytikai gyakorlatokhoz* (1921) - studenta lernolibro
* *Über die Verseifung acetylierter Zucker und verwandter Substanzen* (kun Géza Zemplén 1929)
* *A turánóz acetyl- és acetózhalogén származékai* (1931)
* *Advances in Carbohydrate Chemistry* (1945)
* *Methods in Carbohydrate Chemistry* (1963)

Fontoj
------

* hungarlingva biografio
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.